**TUKUMA NOVADA DOME**

**IZGLĪTĪBAS, KULTŪRAS UN SPORTA KOMITEJA**

**SĒDES PROTOKOLS**

Tukumā

**2016.gada 15.jūnijā**

**plkst.15:30**

1. Par pašvaldību savstarpējiem norēķiniem par Kandavas novada profesionālās ievirzes izglītības iestāžu sniegtajiem pakalpojumiem.

 ZIŅO: N.Rečs

2. Par Tukuma pirmsskolas izglītības iestādēm “Vālodzīte” un “Lotte”.

 ZIŅO: N.Rečs

3. Par grāmatvežu amatiem Tukuma novada pašvaldības izglītības iestādēs.

 ZIŅO: N.Rečs

4. Par naudas līdzekļiem.

 ZIŅO: I.Smirnova

Komitejas priekšsēdētāja L.Reimate

*Projekts*

1.§.

**Par pašvaldību savstarpējiem norēķiniem**

**par Kandavas novada profesionālās ievirzes**

**izglītības iestāžu sniegtajiem pakalpojumiem**

*Iesniegt izskatīšanai Domei šādu lēmuma projektu:*

2016.gada 18.maijā notika Tukuma novada pašvaldības un Kandavas novada pašvaldības vadītāju un atbildīgo amatpersonu tikšanās par pašvaldību savstarpējo norēķinu kārtību par profesionālās ievirzes izglītības iestāžu sniegtajiem pakalpojumiem. Tikšanās laikā tika panākta vienošanās, ka pašvaldību savstarpējie norēķini par profesionālās ievirzes izglītības iestāžu sniegtajiem pakalpojumiem (turpmāk – savstarpējie norēķini) starp Tukuma novada pašvaldību un Kandavas novada pašvaldību tiek veikti:

1. par periodu no 2016.gada 1.janvāra līdz 2016.gada 31.maijam pilnā apjomā, ņemot vērā izglītojamo skaitu, kuri apmeklē attiecīgās pašvaldības profesionālās ievirzes izglītības iestādi un viena izglītojamā izmaksas attiecīgajā profesionālās ievirzes izglītības iestādē,

2. 2016./2017.mācību gadā 50% apjomā no viena izglītojama izmaksām attiecīgajā profesionālās ievirzes izglītības iestādē, ņemot vērā attiecīgās pašvaldības izglītojamo skaitu attiecīgajā profesionālās ievirzes izglītības iestādē,

3. no 2017./2018.mācību gada savstarpējie norēķini tiek veikti par izglītojamajiem, kuri apgūst profesionālās ievirzes izglītības programmu, ko nepiedāvā apgūt Tukuma novada vai Kandavas novada pašvaldības profesionālās ievirzes izglītības iestādes.

Ņemot vērā iepriekš minēto:

1. precizēt 2016.gada 26.aprīļa Izglītības, kultūras un sporta komitejas ārkārtas sēdes lēmumu “Par pašvaldību savstarpējiem norēķiniem par Kandavas novada profesionālās ievirzes izglītības iestāžu sniegtajiem pakalpojumiem”,

2. pamatojoties uz Ministru kabineta 1999.gada 13.jūlija noteikumu Nr.250 “Kārtība, kādā veicami pašvaldību savstarpējie norēķini par izglītības iestāžu vai sociālās aprūpes iestāžu sniegtajiem pakalpojumiem“ 9.punktu:

2.1. pilnvarot Tukuma novada Izglītības pārvaldi slēgt līgumu ar Kandavas novada Izglītības pārvaldi par pašvaldību savstarpējiem norēķiniem par profesionālās ievirzes izglītības iestāžu audzēkņiem, kuru dzīvesvieta ir deklarēta Tukuma novadā, bet kuri apmeklē Kandavas novada profesionālās ievirzes izglītības iestādes;

 2.2. piešķirt Tukuma novada Izglītības pārvaldei 2016.gadā papildus līdzekļus 8461,50 *euro* apmērā pašvaldību savstarpējiem norēķiniem par profesionālās ievirzes izglītības iestāžu audzēkņiem, kuru dzīvesvieta ir deklarēta Tukuma novadā, bet kuri apmeklē Kandavas novada profesionālās ievirzes izglītības iestādes (5961,50 *euro* par periodu no 2016.gada 1.janvāra līdz 2016.gada 31.maijam un 2500,00 *euro* par periodu no 2016.gada 1.septembra līdz 2016.gada 31.decembrim) no budžetā plānotajiem izdevumiem neparedzētiem gadījumiem.

Nosūtīt:

-Izgl.pārv. (el. 1 eks.)

-Administr.nod.

- Fin.nod.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Izglītības pārvalde (K.Logina), saskaņots ar vadītāju N.Reču

*Projekts*

2.§.

**Par Tukuma pirmsskolas izglītības**

**iestādēm “Vālodzīte” un “Lotte”**

*Iesniegt izskatīšanai Domei šādu lēmuma projektu:*

2016.gada 28.janvārī Tukuma novada Dome pieņēma lēmumu “Par Tukuma pirmsskolas izglītības iestādes “Vālodzīte” reorganizāciju” (prot.Nr.2, 28.§.). 2016.gada 26.februārī, pamatojoties uz Izglītības likuma 17.panta trešās daļas 1.punktu */novada pašvaldība saskaņojot ar Izglītības un zinātnes ministriju, dibina, reorganizē un likvidē vispārējās izglītības iestādes/* Izglītības un zinātnes ministrija ir saskaņojusi Tukuma pirmsskolas izglītības iestādes “Vālodzīte” reorganizāciju, izveidojot divas pirmsskolas izglītības iestādes – Tukuma pirmsskolas izglītības iestādi “Vālodzīte” un Tukuma pirmsskolas izglītības iestādi “Lotte”.

Lai nodrošinātu reorganizētās Tukuma pirmsskolas izglītības iestādes “Vālodzīte” darbību:

1. uzdot novada pašvaldības izpilddirektoram Mārim Rudaus-Rudovskim izveidot Tukuma pirmsskolas izglītības iestādes “Vālodzīte” reorganizācijas komisiju un līdz 2016.gada 31.augustam organizēt:

1.1. iestādes slēguma bilances sagatavošanu pēc stāvokļa uz 2016.gada 31.augustu;

1.2. iestādes ēku Spartaka ielā 18, Tukumā, Tukuma novadā, un Raudas ielā 3, Tukumā, Tukuma novadā, materiālo vērtību, finanšu līdzekļu, lietu un dokumentu nodošanu atbilstīgi Tukuma pirmsskolas izglītības iestādes “Vālodzīte” un Tukuma pirmsskolas izglītības iestādes “Lotte” valdījumā.

2. uzdot Tukuma pirmsskolas izglītības iestādes “Vālodzīte” vadītājai Daigai Gobai:

2.1. normatīvajos aktos noteiktajā kārtībā brīdināt Tukuma pirmsskolas izglītības iestādes “Vālodzīte” darbiniekus, kuru darbavieta ir Raudas ielā 3, Tukumā, Tukuma novadā, par izmaiņām darba tiesiskajās attiecībās, attiecīgi piedāvājot tās turpināt Tukuma pirmsskolas izglītības iestādē “Lotte” no 2016.gada 1.septembra;

2.2. brīdināt Tukuma pirmsskolas izglītības iestādes “Vālodzīte” darbiniekus, kuriem sakarā ar Tukuma pirmsskolas izglītības iestādes “Vālodzīte” reorganizāciju nav iespējams nodrošināt darbu Tukuma pirmsskolas izglītības iestādē “Vālodzīte” vai Tukuma pirmsskolas izglītības iestādē “Lotte”, par darba tiesisko attiecību izbeigšanu 2016.gada 31.augustā atbilstoši Darba likuma 101.panta pirmās daļas 9.punktam.

Nosūtīt:

- PII “Vālodzīte”

- Izgl. pārv.

- Fin. nod.

- Administr.nod.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Izglītības pārvalde (K.Logina), saskaņots ar vadītāju N.Reču

*Projekts*

3.§.

**Par grāmatvežu amatiem Tukuma**

**novada pašvaldības izglītības iestādēs**

*Iesniegt izskatīšanai Domei šādu lēmuma projektu:*

Tukuma novada pašvaldības izglītības iestādēs saskaņā ar saskaņotiem amatu sarakstiem 2016.gada 1.jūnijā ir 20,6 grāmatvežu slodzes. Izvērtējot katras izglītības iestādes grāmatvedības darījumu apjomu (periodā no 2016.gada 1.janvāra līdz 2016.gada 31.martam), secināts, ka darījumu apjoms izglītības iestādēs būtiski atšķiras un tas nav proporcionāls attiecīgās izglītības iestādes grāmatveža darba slodzei. Informācijai pielikumā pievienota tabula par Tukuma novada pašvaldības izglītības iestādēm (izglītojamo un darbinieku skaits, grāmatveža slodze un darījumu apjoms).

Tukuma novada Domes 2010.gada 25.novembra noteikumu Nr.23 “Par pašvaldības budžeta finansēto izglītības iestāžu tipveida amatu sarakstiem un darba slodzēm” 6.punktā noteikts, ka grāmatveža amatu līdz vienai slodzei, īpašos gadījumos līdz divām slodzēm, tiek noteikts, ņemot vērā iestādes kopējo finansējuma apjomu, avotus, ikgadējā iekšējā vai ārējā audita ieteikumus, iestādes specifiku uzskaites organizācijā un iestādes vadītāja argumentētu pamatojumu.

No 2016.gada 1.septembra Tukuma pirmsskolas izglītības iestādes “Lotte” un Tukuma pirmsskolas izglītības iestādes “Vālodzīte” finanšu, materiālo un nemateriālo līdzekļu un saimniecisko darījumu uzskaiti atbilstoši normatīvajiem aktiem veiks Tukuma novada Izglītības pārvalde. Tukuma novada Izglītības pārvaldes grāmatvedībā tiek veikta Tukuma novada Izglītības pārvaldes, kā arī Tukuma pirmsskolas izglītības iestādes “Karlsons” un Tukuma pirmsskolas izglītības iestādes “Pepija” finanšu, materiālo un nemateriālo līdzekļu un saimniecisko darījumu uzskaite. Minēto funkciju veikšanai Tukuma novada Izglītības pārvaldē ir 1 amata vienība – vecākais grāmatvedis, kurš veic arī grāmatvedības politikas uzraudzību pašvaldības 25 izglītības iestādēs, un 0,5 amata vienības – grāmatvedis – kurš veic Tukuma pirmsskolas izglītības iestādes “Karlsons” un “Pepija” grāmatvedības funkcijas.

Ņemot vērā izglītības iestāžu kopējo finansējuma apjomu un veikto grāmatvedības darījumu apjomu, budžeta līdzekļu ekonomijas nolūkā no 2016.gada 1.septembra nepieciešams veikt izmaiņas atsevišķu iestāžu amata sarakstā, nosakot šādas amata vienības:

1. Tukuma pirmsskolas izglītības iestāde “Pasaciņa” – 0,75 amata vienības;

2. Tukuma 2.pamatskola – 0,85 amata vienības;

3. Zemgales vidusskola – 0,75 amata vienības;

4. Tukuma Raiņa ģimnāzija - 0,75 amata vienības;

5. Tukuma E.Birznieka-Upīša 1.pamatskola - 0,75 amata vienības;

6. Tukuma novada Izglītības pārvalde – 2,5 amata vienības (no tām viena vienība – vecākais grāmatvedis).

*Noteikt, ka ieekonomētās 1,15 amata vienības tiek saglabātas Domes rezerves fondā.*

Nosūtīt:

- PII “Vālodzīte”

- Izgl. pārv.

- Fin. nod.;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Izglītības pārvalde (K.Logina), saskaņots ar vadītāju N.Reču

4.§.

**Par naudas līdzekļiem**

*Iesniegt izskatīšanai Finanšu komitejai šādu lēmuma projektu:*

 1. Tukuma novada Dome ir saņēmusi Ceļojumu un orientēšanās kluba „Silva” (reģ. Nr.40008061499, jur. adrese „Sveikuļi”, Tumes pag., Tukuma nov., LV-3139) iesniegumu (iesnieguma reģ.Nr.3185) ar lūgumu finansiāli atbalstīt Tukuma novada sportisti Annu Eleonoru Freimani (dzīvesvietas adrese: „Sveikuļi”, Tumes pag., Tukuma nov., LV-3139), kura iekļauta Latvijas junioru izlasē orientēšanās sportā braucienam uz Baltijas čempionātu Igaunijā (2016.gada 11.-12.jūnijs) un Pasaules čempionātu orientēšanās sportā Šveicē (2016.gada 9.-15.jūlijs). Izmaksas dalībai Pasaules čempionātā ir 910,00 *euro*, t.sk.: dalības maksa un izmitināšanas izdevumi – 470,00 euro, akreditācija – 90,00 *euro*, transporta īre 85,00 *euro*, citi ceļa izdevumi – 30,00 *euro*, aviobiļetes – 175,00 *euro*, apdrošināšana – 10,00 *euro*, citi izdevumi – 50,00 *euro*.

 Sporta komisija ierosina..............

 Likuma „Par pašvaldībām” 15.panta pirmās daļas 6.punktā ietverta viena no pašvaldības autonomām funkcijām *„nodrošināt veselības aprūpes pieejamību, kā arī veicināt iedzīvotāju veselīgu dzīvesveidu un sportu”*, 21.panta otrā daļa nosaka, ka *„Domes darbībai un lēmumiem jābūt maksimāli lietderīgiem”.*

Pamatojoties uz likuma „Par pašvaldībām” 15.panta pirmās daļas 6.punktu, 21.panta otro daļu:

................................

 2. Tukuma novada Dome ir saņēmusi biedrības „Latvijas hokeja vēsture” (reģ.Nr. 40008193476, jur.adrese: Brīvības gatve 410, Rīga, LV-1024) vadītāja Ēvalda Grabovska iesniegumu (iesnieguma reģ.Nr. 3213) ar lūgumu izskatīt iespēju grāmatas „Hokeja elpas skarti” izdošanu. Grāmatā ir apkopots ieskats Latvijas hokeja vēsturē astoņdesmit gadu garumā, atspoguļotas A.Grabovska personīgās gaitas hokejā, akcentēti nozīmīgākie notikumi un cilvēki hokeja laukumā. Grāmatas autors E.Grabovskis ir bijušais Rīgas „Dinamo” galvenais treneris (1977-1980 un 1988-1991) un Latvijas izlases galvenais treneris (1995). Ar grāmatas izdošanu saistītie izdevumi ir 10 000,00 *euro.* Biedrība lūdz Domi izskatīt jautājumu par grāmatas izdošanas izdevumu segšanu savu iespēju robežās. Biedrība piedāvā Tukumā izvietot arī ceļojošo izstādi par Latvijas hokeja vēstures hronoloģiju un izcilākajām personībām hokejā. Organizatoram ir jāsedz izstādes transportēšanas, montāžas un saglabāšanas izdevumi.

 Sporta komisija ierosina ..............

 Likuma „Par pašvaldībām” 15.panta pirmās daļas 6.punktā ietverta viena no pašvaldības autonomajām funkcijām *„nodrošināt veselības aprūpes pieejamību, kā arī veicināt iedzīvotāju veselīgu dzīvesveidu un sportu”*, 21.panta otrā daļa nosaka, ka *„Domes darbībai un lēmumiem jābūt maksimāli lietderīgiem”.*

Pamatojoties uz likuma „Par pašvaldībām” 15.panta pirmās daļas 6.punktu, 21.panta otro daļu:

.....................................

 3. Tukuma novada Dome ir saņēmusi Vitas Kroņkalnes iesniegumu (iesnieguma reģ.Nr.3269) ar lūgumu atbalstīt meitas Māras kura ir Tukuma mūzikas skolas programmas „Trompete” 6.klases audzēkne, dalību Starptautiskajā Jauniešu pūtēju orķestru festivālā Ungārijā *(The International County-Wandering Festival Mako)* Latvijas Jauniešu pūtēju orķestra sastāvā. Festivāls notiek no 2016.gada 25.jūlija līdz 3.augustam. Gatavošanās festivālam – no 19.jūlija. Pasākuma organizators Latvijā ir biedrība „Latvijas jauniešu pūtēju orķestris” (reģ.Nr. 40008071603), kura jau 21 gadu rīko konkursu un komplektē dalību jauniešu uzņemšanai Jauniešu pūtēju orķestrī. Vecāku līdzmaksājums dalībai festivālā 2016.gadā ir 250,00 *euro* (transporta, naktsmītņu u.c.izdevumi).

 Kultūras un nevalstisko organizāciju darbības komisija ierosina.............

Likuma „Par pašvaldībām” 15.panta pirmās daļas 5.punktā ietverta viena no pašvaldības autonomām funkcijām *„rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.)*, 21.panta otrā daļa nosaka, ka *„Domes darbībai un lēmumiem jābūt maksimāli lietderīgiem”*.

Pamatojoties uz likuma „Par pašvaldībām”15.panta pirmās daļas 5.punktu, 21.panta otro daļu:

..........................................................

4. Tukuma novada Dome ir saņēmusi SIA „Ziņas TV” (reģ.Nr. 50103665341) iesniegumu (iesnieguma reģ.Nr. 3321), kurā „Ziņas TV” informē par projekta „Samazināt bērnu traumatismu un mirstību Latvijā!” ietvaros plānotās tematiskās filmas uzņemšanu. 2015.gadā projekta ietvaros tika uzņemta filma par bērnu drošību, kuru Dome atbalstīja ar 181,50 *euro.* Šogad taps režisores Dainas Rašenbaumas un redaktores Kristas Vāveres dokumentālā filma par bērniem, kuri piedzīvojuši ko sāpīgu un traumējošu. Filmā plānots iekļaut arī intervijas ar Latvijā populāriem cilvēkiem par viņu bērnības pieredzi. Filma iekļauta Valsts Izglītības satura centra organizētajā skolēnu „Drošības nedēļā”. Šajā laikā tiks nodrošināta filmas demonstrēšana arī Latvijas skolās. Pirmizrāde notiks 2016.gada 1.septembrī kinoteātrī „Forum Cinemas”. Pēc pirmizrādes filma būs skatāma You Tube un Valsts Izglītības satura centra mājas lapā. SIA „Ziņas TV” lūdz rast iespēju atbalstīt filmas uzņemšanu summā no 150,00 – 300,00 *euro* plus PVN.

 Kultūras un nevalstisko organizāciju darbības komisija ierosina..................................

Likuma „Par pašvaldībām” 15.panta pirmās daļas 5.punktā ietverta viena no pašvaldības autonomām funkcijām *„rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.)*, 21.panta otrā daļa nosaka, ka *„Domes darbībai un lēmumiem jābūt maksimāli lietderīgiem”*.

Pamatojoties uz likuma „Par pašvaldībām”15.panta pirmās daļas 5.punktu, 21.panta otro daļu:

..........................................................

Nosūtīt:

* Adresātiem
* Kult.nod.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja I.Smirnova, J.Kožeurovs